O‘zbekiston Respublikasi Hukumatining ayrim qarorlariga o‘zgartirish va qo‘shimchalar kiritish to‘g‘risida (Vazirlar Mahkamasining “O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasi faoliyatini tashkil etish t

Vazirlar Mahkamasining “O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasi faoliyatini tashkil etish to‘g‘risida” 2019-yil 29-apreldagi 366-son qaroriga muvofiq Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirish va qo‘shimchalar kiritilsin.
 2. O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasi manfaatdor vazirlik va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi Bosh vazirining ijtimoiy rivojlantirish masalalari bo‘yicha o‘rinbosari A.A. Abduxakimov va O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasi boshlig‘i A.A. Xudayarov zimmasiga yuklansin.
 1. Vazirlar Mahkamasining “Jahon iqtisodiyoti va diplomatiya Universiteti faoliyatini tashkil etish chora-tadbirlari to‘g‘risida” 1992-yil 24-oktabrdagi 491-son qarori 19-bandi quyidagi tahrirda bayon etilsin:
 “19. Universitet rektoriga Vazirlar Mahkamasining kotibiyat mudiriga, rektor o‘rinbosarlariga va tuzilma asosiy bo‘linmalarining rahbarlariga — kotibiyat mudiri o‘rinbosari uchun belgilangan maishiy ta’minot sharoitlari joriy qilinsin.
 O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasi Universitet rektori o‘rinbosarlarini va tuzilma asosiy bo‘linmalarining rahbarlarini, o‘quv bo‘linmalari rahbarlarini, professor-o‘qituvchilar tarkibini, xodimlari va ularning oila a’zolarini shartnoma asosida tibbiy xizmat ko‘rsatishga qabul qilsin”.
 2. Vazirlar Mahkamasining “O‘zbekiston Respublikasi Konstitutsiyaviy sudi faoliyatining ta’minoti to‘g‘pisida” 1996-yil 19-fevraldagi 64-son qarorining uchinchi xatboshisidagi “va tibbiy xizmat ko‘psatish” so‘zlari chiqarib tashlansin.
 3. Vazirlar Mahkamasining 1996-yil 7-noyabrdagi 382-son qarori bilan tasdiqlangan O‘zbekiston Respublikasi Vazirlar Mahkamasi huzuridagi Narkotik moddalarni nazorat qilish milliy axborot-tahlil markazi to‘g‘risidagi nizomning 3-bo‘limi ikkinchi xatboshisiga “maqomiga ko‘ra” so‘zlaridan keyin “tibbiy xizmat ko‘rsatish shart-sharoitlaridan tashqari” so‘zlari qo‘shilsin.
 4. Vazirlar Mahkamasining “O‘zbekiston Respublikasi “Tasviriy oyina” ijodiy uyushmasini qo‘llab-quvvatlash to‘g‘risida” 1997-yil 12-sentabrdagi 436-son qarorining 13-bandidagi “tibbiy” so‘zi chiqarib tashlansin.
 6. Vazirlar Mahkamasining 2017-yil 1-dekabrdagi 957-son qarori bilan tasdiqlangan O‘zbekiston Badiiy akademiyasining ustavining 22-bandidagi “maishiy, transport va tibbiy xizmat ko‘rsatish” so‘zlari “maishiy va transport xizmat ko‘rsatish” so‘zlari bilan almashtirilsin. 
 7. Vazirlar Mahkamasining 2018-yil 20-fevraldagi 130-son qarori bilan tasdiqlangan O‘zbekiston Respublikasi Vazirlar Mahkamasi huzuridagi Davlat test markazi to‘g‘risidagi nizomning 19-bandi ikkinchi xatboshisidagi “maqomiga ko‘ra” so‘zlaridan keyin “tibbiy xizmat ko‘rsatish shart-sharoitlaridan tashqari” so‘zlari qo‘shilsin.
 8. Vazirlar Mahkamasining 2019-yil 29-apreldagi 366-son qarori bilan tasdiqlangan O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasiga biriktirilgan kontingentga kafolatlangan tibbiy va sanator — sog‘lomlashtirish yordamini ko‘rsatish tartibi va hajmi to‘g‘risidagi nizomda:
 a) 5-bandga quyidagi mazmundagi xatboshi qo‘shilsin:
 “Kontingentni hisobga olish va hisobdan chiqarish O‘zbekiston Respublikasi Prezidenti Administratsiyasi huzuridagi Tibbiyot bosh boshqarmasining Biriktirilgan kontingent ishlari bo‘yicha respublika komissiyasi qarori asosida ham amalga oshirilishi mumkin”;
 b) ilovada:
 1-bo‘lim 14-pozitsiyasining “Lavozimlar nomi” ustuniga “Rais, raisning o‘rinbosarlari” so‘zlaridan keyin “sho‘ba mudiri, barcha nomdagi inspektorlar” so‘zlari qo‘shilsin;
 2-bo‘lim 18-pozitsiyasi chiqarib tashlansin.